
এসেছি। 
মাদরাসার পরিবেশে আমরা আমাদের আসাতেযায়ে কেরামের মুখ থেকে একটি 
কথা হয়তো বহু বার শুনেছি- 
إنما العلم للعملء لا للعلم فقط‎ 
ফারসিতে যাকে বলে, 


علم برائي عملء نه برائي علم 
ইলম বরায়ে আমল, না বরায়ে ইলম।‏ 
অর্থঃ জানা কেবল জানার জন্য নয়, বরং মানার জন্য।‏ 
একটু খুলে বললে যার অর্থ দাঁড়ায়, ইলম শিখার উদ্দেশ্য হল সে মোতাবেক আমল‏ 


করা। কোন বিষয়ে জ্ঞান লাভ করার দ্বারা উদ্দেশ্য হল সেই জ্ঞানকে কাজে পরিণত 
করা। 


আমরা যে বিভিন্ন সময় বিভিন্ন বিষয় শিখি, বিভিন্ন বিষয়ের জ্ঞান লাভ করি, 
দরসে, দরসের বাইরে- এ সবের মুল উদ্দেশ্য এটিই। সেই জ্ঞানকে কাজে পরিণত 
করা। 

আজকে যে বিষয়টি নিয়েই কিছু কথা মুযাকারা করার ইচ্ছা করেছি। আল্লাহ 
তাআলা ইখলাস ও ইতকানের সাথে কথাগুলো বলার এবং আমাদের সবাইকে সে 
মোতাবেক আমল করার তাওফিক দান করুন, আমীন। 


ইলম শিখার উদ্দেশ্য সে মোতাবেক আমল করা 


মুহতারাম ভাইয়েরা, আমাদের সালাফগণ অর্থাৎ সাহাবায়ে কেরাম, তাবেঈন ও 
তাবে" তাবেঈন, তাঁরা সবাই আমাদের জন্য আদর্শ। বিশেষ করে সাহাবায়ে কেরাম 

রাযি. দীনের সকল ক্ষেত্রে আমাদের জন্য সর্বোত্তম নখুনা। তাঁদের ছোট বড় সকল 
নেক আমল আমাদের জন্য অনুসরণীয়। তাঁদের প্রতিটি উত্তম গুণ আমাদের জন্য 
অনুসরণীয়। 

আমরা যদি তাঁদের পূর্ণাংগ অনুসরণ করতে পারি তাহলেই আশা করতে পারি, 
তাঁরা যেমন আল্লাহ সুবহানাহু ওয়া তাআলার কাছে প্রিয়পাত্র হয়েছেন তেমন 
আমরাও আল্লাহর কাছে প্রিয়পাত্র হতে পারব ইনশাআল্লাহ। 


আমাদের সালাফদের মুল্যবান গুণগুলোর মধ্যে একটি গুণ হল, দীনের যে কোন 
কথা - তা ছোট হোক বা বড় - শোনার সঙ্গে সঙ্গে আমল করতে শুরু করা। 


শুধু আমল করা নয় বরং মৃত্যু পর্যন্ত পূর্ণ ইস্তিকামের সাথে আমল করে যাওয়া। 
তাঁদের ইলম শিখা, দীন সম্পর্কে কোন কিছু জানার উদ্দেশ্য হত সে মোতাবেক 
আমল করা। 

তাঁদের জানাটা শুধুই জানার জন্য হতো না, হতো আমল করার জন্য। যার ফলে 
যখনই তাঁরা উপকারী কোন কথা শুনতেন সঙ্গে সঙ্গে তাকে আমলে নিয়ে 
আসতেন। এ গুণটি অনেক দামী ও মূল্যবান একটি গুণ। আল্লাহ তাআলা যেন 
আমাদেরকেও এ গুণটি দান করেন আমীন। 

আমরাও যদি আমাদের ইলমকে আমলে পরিণত করতে পারি, যখন যা শিখি সে 
মোতাবেক আমল করতে পারি তাহলেই আমাদের ইলম হবে ইলমে নাফে' বা 
উপকারী ইলম। 

তা না হলে আমাদের সেই ইলম হবে এমন ইলম যা থেকে হাদীসে পানাহ চাইতে 
বলে হয়েছে। এমন ইলম থেকে আল্লাহ আমাদের সবাইকে হেফাজত করুন। 
এবার এ বিষয়ে সালাফদের কিছু হালাত বলি। হাদিসের কিতাবগুলোতে বিশুদ্ধ 
সনদে যা এসেছে। 


এ নামাযগুলো আমি কখনো ছাডিনি 
সহী মুসলিমের একটি হাদিসের দিকে একটু লক্ষ করুন, 

আলাইহি ওয়া সাল্লামাকে বলতে শুনেছি, যে ব্যক্তি প্রতিদিন বার রাকাত সুন্নত 
নামায পড়বে এর প্রতিদান হিসেবে জান্নাতে তার জন্য একটি ঘর বানানো হবে। 


সহী মুসলিম : ৭২৮ 


অংশটি। তার আগে একটি কথা বলে নিই। 


হাদিসটি হযরত উন্মে হাবীবা রাযি. থেকে শুনেছেন তাঁর ভাই আমবাসা বিন আবু 
সুফিয়ান রহ.। 


আমবাসা বিন আবু সুফিয়ান রহ. থেকে শুনেছেন আমর বিন আউস রহ.। 

আমর বিন আউস রহ. থেকে শুনেছেন নুমান বিন সালেম রহ.। 

এবার মুল হাদিসটির পরের অংশে কী এসেছে, তা একটু খেয়াল করুন, 

আমি যখন থেকে রসূলুল্লাহ সাল্লাল্লাহু আলাইহি ওয়া সাল্লামের কাছে হাদিসটি 
শুনেছি তখন থেকে এ নামাযগুলো কখনও ছাড়িনি। 


দেখুন ভাই, শোনার সঙ্গে সঙ্গে আমল। ইলম শিখলেন, সঙ্গে সঙ্গে আমল শুরু 
করে দিলেন। 


হাদিসটি হযরত উন্মে হাবীবা রাষি. থেকে শুনেছেন আমবাসা বিন আবু সুফিয়ান 
রহ.। আমবাসা বিন আবু সুফিয়ান রহ. বলেন, 


উন্মে হাবীবা রাষি. কাছে হাদিসটি শুনার পর থেকে এ নামাযগুলো আমি কখনও 
ছাড়িনি। 


আমবাসা বিন আবু সুফিয়ান রহ. থেকে শুনেছেন আমর বিন আউস রহ.। আমর 


আমবাসা রহ.-এর কাছে হাদিসটি শুনার পর থেকে এ নামাযগুলো আমি কখনও 
ছাড়িনি। 


আমর বিন আউস রহ. থেকে শুনেছেন নুমান বিন সালেম রহ.। নুমান বিন সালেম 
রহ. শেন, 

আমর বিন আউস রহ.-এর কাছে হাদিসটি শুনার পর থেকে এ নামাযগুলো আমি 
কখনও ছাড়িনি। 


দেখুন ভাই, যেমন উস্তাদ তেমন তাঁদের শাগরেদ! 


এটিই বাস্তব ভাই, আমরা যেমন হবো আমাদের কাছ থেকে যে ভাইয়েরা বিভিন্ন 
জিনিস শিখবেন তাঁরাও তেমনই হবেন ইনশাআল্লাহ। 


সৃষ্টিগত ভাবেই মানুষ কান দিয়ে যা শিখে, তার চেয়ে বহু গুণ বেশি শিখে চোখ 
দিয়ে। এটি ছোট বড় সবার ক্ষেত্রেই সমান। 


একটু ভাবুন, কেমন ছিলেন আমাদের সালাফগণ আর বর্তমানে আমাদের অবস্থা 
কী? 


আমরা আগের জায়গাতেই থাকি। আল্লাহ আমাদেরকে মাফ করেন। আমাদের 
সবার একই হালাত। মুতাকাল্লিম-মুখাতাব সবার একই হালাত। 


আমরা সাধারণত যা বলি তা আমাদের মুখেই থেকে যায়, যা শুনি তা কানেই রয়ে 
যায়, আমরা কথাগুলো অন্তরের ভিতরে নিই না। সর্বাঙ্গে মেখে নিই না। ফলাফল 
যা হওয়ার তাই হয়। 


কথা যত মুল্যবানই হোক তা মুখে কতক্ষণ থাকে? কানেই বা কতক্ষণ থাকে? এক 
দুদিন যেতে না যেতেই তা আমরা ভুলে যাই। মনেই থাকে না, কত মূল্যবান কথা 
পড়েছিলাম, শুনেছিলাম। 


পক্ষান্তরে আমরা যদি সালাফদের মতো ওগুলোকে অন্তরে গেথে নিতাম, সারা 
শরীরে মাখিয়ে নিতাম তাহলে যা-ই শুনতাম, যা-ই বলতাম, যা-ই পড়তাম সবই 
থাকত, কিছুই ঝরে পড়ত না। 


আমাদের মাঝে আর আমাদের সালাফদের মাঝে তফাতটা এখানেই। 


আমরা জানি অনেক বেশি, তবে মানি অনেক কম। আর তাঁরা যা জানতেন তা-ই 
মানতেন। তাঁদের জানাটা ছিল মানার জন্য, আর আমাদের জানাটা যেন হয়ে গেছে 
শুধুই জানার জন্য 


আজকে আমরা এক একজন যত হাদিস জানি, উপদেশমূলক যত কথা জানি, 
বলুন তো ভাই, সাহাবায়ে কেরামের মধ্যে সবাই কি এমন জানতেন? আমাদের 
কাউকে উপদেশমূলক কথা বলার জন্য বললে আমরা হয়তো ঘন্টার পর ঘন্টা বলে 
যেতে পারব কিন্তু সালাফদের মধ্যে এমন কয় জন পাওয়া যাবে? 


তার দেহ জাহান্নামের জন্য হারাম 


আরও কয়েকটি উদাহরণ পেশ করি। আল্লাহ যেন কথাগুলো আমাদের অন্তরে 
গেঁথে দেন। 


হাদিসটি এসেছে মুসনাদে আহমাদে। সনদও সহী। কথাও সেই একই জনের। 
আমবাসা বিন আবু সুফিয়ান রহ.। 

শুনেছি, রসূলুল্লাহ সাল্লাল্লাহু আলাইহি ওয়া সাল্লাম বলেছেন, যে ব্যক্তি যোহরের 
আগে চার রাকাত এবং পরে চার রাকাত (সুন্নত) পড়বে আল্লাহ তাআলা তার 
দেহ জাহান্নামের জন্য হারাম করে দেবেন। (মুসনাদে আহমাদ : ২৬৭৬৪; 
(হাদিসটি সহী) সুনানে নাসায়ী : ১৮১২ 

যোহরের আগের চার রাকাত তো সুন্নতে মুয়াক্কাদা আর পরের চার রাকাতের মধ্যে 
হাদিসটি আমাদের অনেকেরই হয়তো জানা আছে। আমার বলা উদ্দেশ্য হাদিসের 
পরের অংশটি। 


হাদিসটি বলার পর আমবাসা বিন আবু সুফিয়ান রহ. বলেন, 


উন্মে হাবীবা রাযি. এর কাছে এটি শুনার পর থেকে এ নামাযগুলো আমি কখনও 
ছাড়িনি। 


মুহরাতাম ভাইয়েরা, আমরাও কি পারি না, হাদিসটির ওপর আমল শুরু করতে? 
ছয় রাকাত তো আমরা পড়িই, দুই রাকাত বাড়িয়ে নিলেই হল। ছয়ের জন্য যে 


ইহতিমাম করি এখন থেকে আটের জন্য তা করলাম। মাত্র দুই রাকাতই তো, তাই 
না ভাই? 


এ আমল সিফফিনের রাতেও ছুটেনি 
৩য় উদাহরণঃ এ হাদিসটি সহী বুখারি ও সহী মুসলিমে এসেছে। 

হযরত আলী রাযি. বলেন, ফাতেমা রাযি. একবার একজন খাদেম (দাসী) চাওয়ার 
জন্য রসূলুল্লাহ সাল্লাল্লাহু আলাইহি ওয়া সাল্লামের কাছে যায়। তখন রসূলুল্লাহ 
সাল্লাল্লাহু আলাইহি ওয়া সাল্লাম তাঁকে বললেন, আমি কি তোমাকে এর চেয়েও 
উত্তম একটি জিনিসের কথা বলে দেবো? (এ কথা বলে তিনি বলেন) তুমি 
ঘুমানোর সময় ৩৩ বার সুবহানাল্লাহ, ৩৩ বার আলহামদুলিল্লাহ এবং ৩৪ বার 
আল্লাহু আকবার বলবে। (এটি তোমার জন্য খাদেমের চেয়েও উত্তম হবে) সহী 
বুখারি : ৫৩৬২ 


সহী মুসলিমের বর্ণনায় (হাদিস-২৭২৭) এসেছে, রসূলুল্লাহ সাল্লাল্লাহু আলাইহি 
ওয়া সাল্লাম তাঁদের বাড়িতে গিয়ে তাঁদের দুজনকে লক্ষ্য করেও এ আমলটির কথা 
বলেছেন। 


এ হাদিসটিও আমাদের সবারই জানা আছে। আমার বলা উদ্দেশ্য হাদিসের পরের 
অংশটি। 


সহী বুখারির তুলনায় সহী মুসলিমের বর্ণনায় পরের অংশটি আরও পরিষ্কার ভাবে 
এসেছে, সেখানে এসেছে, 

হযরত আলী রাযি. বলেন, রসূলুল্লাহ সাল্লাল্লাহু আলাইহি ওয়া সাল্লামের কাছে 

শুনার পর থেকে আমলটি আমার কখনও ছুটেনি। 

খেয়াল করুন ভাই, তিনি বলছেন, আমলটি আমার কখনও ছুটেনি। 

তখন তাঁকে জিজ্ঞেস করা হল, ৫ 6০ 4] খঃ সিফফিনের রাতেও কি ছুটেনি? 

উত্তর দেন, ৫/০ 4] ১ না, সিফফিনের রাতেও ছুটেনি। 

একেই বলে, আমলের ওপর ইস্তিকামাত। 


চিন্তা করুন, কোথায় আমরা আর কোথায় ছিলেন আমাদের সালাফরা? আমরা 
যাদের অনুসরণ করি বলে দাবি করে থাকি। 

আল্লাহ মাফ করেন, আমাদের অবস্থা হল, সামান্য একটু সদি হলেই নির্ধারিত 
আমল ছুটে যায়, কখনো তেলাওয়াত ছুটে যায়, কখনো নফল ছুটে যায়। 
অ-নে-ক বড় কাজে আছি, একটু নফল ছুটলে কীই আর হবে? 

তেলাওয়াত ছুটে গেলেই বা কী হবে? আমি তো অনেক বিরাট (?) খেদমত 
আঞ্জাম দিচ্ছি!!! আল্লাহ আমাদেরকে মাফ করেন। 

এই তো হল ভাই আমাদের অবস্থা আর আমাদের সালাফরা কিনা তুমুল যুদ্ধের 
সময়ও ঘুমের আমলটা পর্যন্ত ছাড়েন নি। অথচ সেই রাতে তিনি হয়তো ঘুমাতেও 
পারেন নি, আল্লাহু আলাম। ঘুমের আমলের অবস্থা যদি এই হয় তাহলে অন্যান্যা 
আমলের কী অবস্থা হবে, তা সহজেই অনুমান করা যায়। 


ছোট্ট আরও একটি উদাহরণ পেশ করি- 

وعن سالم بن عبد الله بن عمربن الخطاب رضي اللّه عهم عن أبيه: أنَّ رسول 
الله صلی الله عليه وسلم قَال: ((نِغم الرَجُلْ عَبْدُ الله لَوْكانَ يُصَلَي مِنَ اللّيلٍ)). 
قَالَ سالم: فَكَانَ BUS Gag all Le‏ لا يَنامُ مِنَ اللّيلٍ إلا قَلِيلًا. 

হযরত সালেম বিন আব্দুল্লাহ রহ. তাঁর পিতা আব্দুল্লাহ বিন ওমর থেকে বর্ণনা 
করেন, একবার রসূলল্লাহ সাল্লাল্লাহু আলাইহি ওয়াসাল্লাম তাঁর ব্যাপারে বলেছেন, 
আব্দুল্লাহ বেশ ভালো ছেলে, যদি সে রাতের নামায পড়ত! 

এ হাদিসটিও আমাদের অনেকের জানা আছে। আমার উদ্দেশ্য পরের কথাটা- 

রসূলল্লাহ সাল্লাল্লাহু আলাইহি ওয়াসাল্লামের এ কথা বলার পর থেকে আমার 
আব্বা আব্দুল্লাহ রাতে খুব কমই ঘুমাতেন। সহী বুখারি : ৩৭৩৯; সহী মুসলিম : 


২৪৭৯ 


কথাটি রসূলল্লাহ সাল্লাল্লাহু আলাইহি ওয়াসাল্লাম যখন বলেছিলেন তখন আব্দুল্লাহ 
বিন ওমর রাধি. ছিলেন যুবক। আর তাঁর ছেলে সালেম রহ. যখন এ কথাটি 
বলছেন তখন তাঁর ছেলে হয়ে গেছে যুবক। সময়টা খেয়াল করুন। কত দীর্ঘ সময়। 


চোখ বন্ধ করে একটু ভাবুন তো ভাই, রসূলল্লাহ সাল্লাল্লাহু আলাইহি ওয়াসাল্লামের 
কথা 'আব্দুল্লাহ বেশ ভালো ছেলে, যদি সে রাতের নামায পড়ত!" এটি কি শুধু 
আব্দুল্লাহ রাধি.র জন্যই? না, আমার জন্যও, আপনার জন্যও? 


কখনো কারো গীবত করিনি 


সবশেষে ইমাম বুখারি রহ.-এর দুটি কথা বলে শেষ করছি, ইমাম বুখারি রহ. 
বলতেন, 


ما اغتبت أحداً قط منذ علمث أن الغيبة حرام. 


আমি যখন থেকে জেনেছি, গীবত করা হারাম, তখন থেকে কখনো কারো গীবত 
করিনি। 

দেখুন, তিনি বলছেন, যখন থেকে জেনেছি ... 


গীবত করা যে হারাম, এ কথা আমরা কবে জেনেছি ভাই? কত ছোট বয়সে, তাই 
না? তিনিও তো এমনই হবেন। 


এ কথাটি যখন তিনি বলছেন, তখন তাঁর বয়স কত হবে ...? 
এটি বুঝার জন্য আগে তাঁর আরও একটি কথা শুনুন, 
তিনি বলতেন, 

أرجو أن ألقّى الله ولا يحاسبني أني اغتبت fol‏ 


আমি আশা রাখি, আমি যখন আল্লাহর সামনে হাজির হবো তখন তিনি এ ব্যাপারে 
আমার থেকে কোন হিসাব নিবেন না যে, আমি কারো গীবত করেছি। 


এ থেকে বুঝা যায়, গীবত করা হারাম, এটি জানার পর থেকে সারা জীবন তিনি 
এর ওপর আমল করেছেন। ইলম অনুযায়ী আমল করার ব্যাপারে কেমন 
ইস্তেকামাত-অবিচলতা ছিল। আমাদের কল্পনাকেও যা হার মানায়। আজ তো 
আমরা এটি ভাবতেও পারি না। 


বর্তমানে এই 'ঘি-ভাত' না খেয়ে একটা দিন পার করাই আমাদের জন্য কত কঠিন 
হয়ে যায়, আল্লাহ পানাহ! 


কোন কোন বর্ণনায় তাঁর প্রথম কথাটি এভাবে এসেছে, 

ما اغتبت ০০০1০ 4০০ 4০5‏ أن الغيبة تضر أهلها 
আমি যখন থেকে জেনেছি, গীবত করার কারণে নিজেরই ক্ষতি হয় তখন থেকে‏ 
কখনো কারো গীবত করিনি। আততাবাকাত লিস সুবকী ৯/২০‏ 


ভাই, আজ মুখতাসার এ কয়েকটি কথাই আরজ করলাম। আল্লাহ তাআলা 
আমাদের সবাইকে কথাগুলোর ওপর আমল করার তাওফিক দান করুন | 


আল্লাহ তাআলা আমাদের সবাইকে শাহাদাত পর্যন্ত তাঁর সন্তুষ্টির পথে, জিহাদ ও 
শাহাদাতের পথে অবিচল থাকার তাওফীক দান করুন এবং আমাদের সবাইকে 
সর্বোচ্চ জান্নাত জান্নাতুল ফিরদাউস নসীব করুন আমীন। 

وآخردعوانا أن الحمد لله رب العالمين 

